ໄວຣັສໂຄໂຣນາ ໄດ້ເຂົ້າໄປບົດບັງ ບັນຫາດັ້ງເດີມ ໃນການໂຄສະນາຫາສຽງ ເລືອກຕັ້ງ ຂອງ ສຫລ
ທ່ານໂຈ ໄບເດັນ ຍັງສືບຕໍ່ກ່າວຫາທ່ານປະທານາທິບໍດີວ່າບໍ່ໃຫ້ຄວາມສໍາຄັນຕໍ່ການແຜ່ລະບາດ ຂອງພະຍາດດັ່ງກ່າວ ໃນຂະນະທີ່ກໍລະນີຄົນເປັນພະຍາດນີ້ ຢູ່ໃນສະຫະລັດ ກໍາລັງເພີ້ມຂຶ້ນ.
ການຮັບມືຂອງອາເມຣິກາກັບການແຜ່ລະບາດຂອງໄວຣັສໂຄໂຣນາແມ່ນ ເປັນບັນຫານຶ່ງທີ່ສາມາດຕັດສິນການເລືອກຕັ້ງປະທານາທິບໍດີຂອງສະຫະລັດທີ່ຈະມາເຖິງນີ້ໄດ້ ໃນຂະນະທີ່ມັນໄດ້ເປັນຈຸດສູນກາງແທນບ່ອນຂອງການຕໍ່ສູ້ທາງດ້ານອຸດົມການ ທີ່ຄອບງຳການເລືອກຕັ້ງທີ່ຜ່ານມາຢູ່ນີ້ ນັກຂ່າວ Brian Pad-den ຂອງວີໂອເອມີລາຍງານ ກ່ຽວກັບເລື້ອງນີ້ ຊຶ່ງບົວສະຫວັນຈະນໍາມາສະເໜີ ທ່ານໃນອັນດັບຕໍ່ໄປ ໃນການຊຸມນຸມເມື່ອບໍ່ດົນມານີ້ກັບປະຊາຊົນຜູ້ສູງອາຍຸ ໃນລັດຟລໍຣິດານັ້ນ, ປະ ທານາທິບໍດີດໍໂນລ ທຣໍາກ່າວອີກເທື່ອນຶ່ງວ່າ ການສິ້ນສຸດຂອງການແຜ່ລະບາດຂອງໄວຣັສໂຄໂຣນາ ແມ່ນຫຍັບໃກ້ເຂົ້າມາແລ້ວ, ແລະ ການພັດທະນາຂອງວັກຊີນ ໃກ້ຈະສໍາເລັດແລ້ວ ປະທານາທິບໍດີດໍໂນລ ທຣໍາກ່າວດັ່ງນີ້: ທ່ານໂຈ ໄບເດັນ, ຄູ່ແຂ່ງຂອງທ່ານຈາກພັກເດໂມແຄຣັດຍັງສືບຕໍ່ກ່າວຫາທ່ານປະທານາທິບໍດີວ່າ ບໍ່ໃຫ້ຄວາມສໍາຄັນຕໍ່ການແຜ່ລະບາດຂອງພະຍາດດັ່ງກ່າວ ໃນຂະນະທີ່ກໍລະນີຄົນເປັນພະຍາດນີ້ ຢູ່ໃນສະຫະລັດກໍາລັງເພີ້ມຂຶ້ນ ທ່ານ ໂຈ ໄບເດັນ, ຜູ້ສະໝັກປະທານາທິບໍດີ ຈາກພັກເດໂມແຄຣັດກ່າວວ່າ: ໂຣກລະບາດໄດ້ເຮັດໃຫ້ເກືອບຮອດ 220,000 ຄົນເສຍຊີວິດຢູ່ໃນສະຫະລັດ, ອີງຕາມມະຫາວິທະຍາໄລຈອນສ໌ ຮອບຄິນສ໌ (Johns Hopkins), ພ້ອມທັງເຮັດໃຫ້ສະພາບເສດຖະກິດຖົດຖອຍ ແລະໄປແທນບ່ອນຂອງບັນຫາທາງອຸດົມການແບບດັ້ງເດີມ ທີ່ເຄີຍຄອບງຳການເລືອກຕັ້ງ ໃນຄັ້ງຜ່ານໆມານັ້ນ ຢູ່ໃນລະດັບລະດັບນຶ່ງ ນັກຊ່ຽວຊານກ່າວວ່າ ການຄ້າເສລີ, ເລື້ອງຄົນເຂົ້າເມືອງ, ການຮັກສາສຸຂະ ພາບ, ການປ່ຽນແປງຂອງດິນຟ້າອາກາດ, ສິດທິໃນການເອົາລູກອອກ ແລະການຄວບຄຸມປືນ ທັງໝົດລ້ວນແຕ່ໄດ້ຖືກບົດບັງດ້ວຍໂຣກລະບາດ ທ່ານ ມາກ ໂຈນສ໌ (Mark Jones), ອາຈານສອນວິຊາການເມືອງທີ່ ມະຫາວິ ທະຍາໄລໄຣສ໌ (Rice) ກ່າວຜ່ານທາງ Skype ວ່າ: ການຮັບມືຂອງລັດຖະບານທ່ານທຣໍາກັບການລະບາດຂອງພະຍາດດັ່ງກ່າວ ໄດ້ກາຍເປັນບັນຫາຂອງພັກຝ່າຍໄປ, ໂດຍທີ່ພັກຣີພັບບລີກັນຄັດຄ້ານຕໍ່ການປິດທາງດ້ານເສດຖະກິດຢ່າງເຄັ່ງຄັດ ເພື່ອສະກັດກັ້ນເຊື້ອໄວຣັສ ແລະເນັ້ນໜັກເຖິງສິດທິຂອງບຸກຄົນຫລາຍກວ່າລະບຽບບັງຄັບໃຫ້ໄດ້ຮັບໃສ່ໜ້າກາກ ແລະຮັກສາ ການຢູ່ຫ່າງກັນທາງສັງຄົມໄວ້ ທ່ານ ແມັດ ເທີຣີລ (Matt Terrill), ນັກຍຸດທະສາດຂອງພັກຣີພັບບລີກັນ, ຈາກອົງການຍຸດທຸສາດໄຟຮ້າວສ໌ (Firehouse) ກ່າວຜ່ານທາງ Skype ວ່າ: ແຕ່ກົງກັນຂ້າມ, ທ່ານໄບເດັນ ແລະພັກເດໂມແຄຣັດຮຽກຮ້ອງໃຫ້ມີຄວາມຮັບຜິດ ຊອບລວມເພື່ອເຮັດໃຫ້ອັດຕາການຕິດເຊື້ອຫຼຸດລົງ ແລະອະນຸຍາດໃຫ້ມີ ການດຳເນີນທຸລະກິດເປັນປົກກະຕິ ດ້ວຍການທີ່ມີຄະແນນນຳໜ້າຢ່າງຫລວງຫລາຍ ໃນການຢັ່ງຫາງສຽງໃນການເລືອກຕັ້ງປະທານາທິບໍດີ, ທ່ານໄບເດັນຍັງຄົງສຸມໃສ່ເຮັດໃຫ້ການເລືອກຕັ້ງກາຍ ເປັນການລົງປະຊາມະຕິ ກ່ຽວກັບການຮັບມືກັບໂຣກລະບາດຂອງທ່ານທຣໍາ ໃນຂະນະທີ່ການໂຄສະນາຫາສຽງຂອງທ່ານທຣໍາຊີ້ໃຫ້ເຫັນເສດຖະກິດທີ່ພຸ້ງສູງ ຂຶ້ນຢ່າງເຂັ້ມແຂງ ກ່ອນການແຜ່ລະບາດຂອງພະຍາດນີ້ ແລະໃຫ້ສັນຍາວ່າຈະມີການຟື້ນຕົວຢ່າງໄວວາ ຫຼັງຈາກໂຣກລະບາດນີ້ໄດ້ສິ້ນສຸດລົງ President Donald Trump: Joe Biden, Democratic Presidential Nominee: Mark Jones, Professor of Politics, Rice University: Matt Terrill, Republican Strategist, Firehouse Strategies